CELEX: 52021DP0034
Language: el
Date: 2021-02-09 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής, της 19ης Ιανουαρίου 2021, για την τροποποίηση του παραρτήματος I του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου όσον αφορά τα ποσά της στήριξης της Ένωσης για την αγροτική ανάπτυξη το 2021 (C(2021)00188 — 2021/2517(DEA))

17.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 465/175
            
         
      P9_TA(2021)0034
      Απόφαση περί μη διατύπωσης αντίρρησης σε κατ’ εξουσιοδότηση πράξη: ποσά στήριξης της Ένωσης για την αγροτική ανάπτυξη το 2021
      Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής, της 19ης Ιανουαρίου 2021, για την τροποποίηση του παραρτήματος I του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου όσον αφορά τα ποσά της στήριξης της Ένωσης για την αγροτική ανάπτυξη το 2021 (C(2021)00188 — 2021/2517(DEA))
      (2021/C 465/21)
      
         Το Ευρωπαϊκό Κοινοβούλιο,
      
      
                  —
               
               
                  έχοντας υπόψη τον κατ’ εξουσιοδότηση κανονισμό της Επιτροπής (C(2021)00188),
               
            
                  —
               
               
                  έχοντας υπόψη την με ημερομηνία 22 Ιανουαρίου 2021 επιστολή της Επιτροπής, διά της οποίας του ζητείται να δηλώσει ότι δεν θα διατυπώσει αντίρρηση σχετικά με τον κατ’ εξουσιοδότηση κανονισμό,
               
            
                  —
               
               
                  έχοντας υπόψη την με ημερομηνία 2 Φεβρουαρίου 2021 επιστολή της Επιτροπής Γεωργίας και Ανάπτυξης της Υπαίθρου προς τον Πρόεδρο της Διάσκεψης των Προέδρων των Επιτροπών,
               
            
                  —
               
               
                  έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου (1), και ιδίως τα άρθρα 58 παράγραφος 7 και 83 παράγραφος 5,
               
            
                  —
               
               
                  έχοντας υπόψη το άρθρο 111 παράγραφος 6 του Κανονισμού του,
               
            
                  —
               
               
                  έχοντας υπόψη τη σύσταση απόφασης της Επιτροπής Γεωργίας και Ανάπτυξης της Υπαίθρου,
               
            
                  —
               
               
                  έχοντας υπόψη ότι δεν διατυπώθηκαν αντιρρήσεις εντός της προθεσμίας που ορίζεται στο άρθρο 111 παράγραφος 6 τρίτη και τέταρτη περίπτωση του Κανονισμού του, η οποία έληξε στις 9 Φεβρουαρίου 2021,
               
            
                  A.
               
               
                  λαμβάνοντας υπόψη ότι ο κανονισμός (ΕΕ) 2020/2220 του Ευρωπαϊκού Κοινοβουλίου και του Συμβουλίου (2) («μεταβατικός κανονισμός»), ο οποίος τροποποίησε τον κανονισμό (ΕΕ) αριθ. 1305/2013 συμπεριλαμβάνοντας εθνικά κονδύλια για τα έτη 2021 και 2022, τέθηκε σε ισχύ μόλις στις 29 Δεκεμβρίου 2020·
               
            
                  B.
               
               
                  λαμβάνοντας υπόψη ότι τα καθορισθέντα κονδύλια πρέπει να προσαρμοστούν μόλις τα κράτη μέλη ενημερώσουν την Επιτροπή σχετικά με τα ποσά της μείωσης των πληρωμών που υπερβαίνουν τις 150 000 EUR και σχετικά με την εφαρμογή μέτρων για την ευελιξία μεταξύ των πυλώνων·
               
            
                  Γ.
               
               
                  λαμβάνοντας υπόψη ότι, ενώ, τα προηγούμενα έτη, η κοινοποίηση αυτή πραγματοποιούνταν τον Αύγουστο και η Επιτροπή εξέδιδε την κατ’ εξουσιοδότηση πράξη για την τροποποίηση των κονδυλίων το φθινόπωρο, αυτό δεν ήταν εφικτό το 2020, λόγω της καθυστερημένης έγκρισης του μεταβατικού κανονισμού·
               
            
                  Δ.
               
               
                  λαμβάνοντας υπόψη ότι, προκειμένου τα κράτη μέλη και η Επιτροπή να είναι σε θέση να αρχίσουν να εφαρμόζουν τα προγράμματα αγροτικής ανάπτυξης για το 2021, είναι εξαιρετικά σημαντικά ο κατ’ εξουσιοδότηση κανονισμός να τεθεί σε ισχύ το συντομότερο δυνατόν·
               
            
               
                  1.
               
               
                  δηλώνει ότι δεν διατυπώνει αντίρρηση σχετικά με τον κατ’ εξουσιοδότηση κανονισμό·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
               
            
         (1)  Κανονισμός (EE) αριθ. 1305/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου (ΕΕ L 347 της 20.12.2013, σ. 487).
      
         (2)  Κανονισμός (ΕΕ) 2020/2220 του Ευρωπαϊκού Κοινοβουλίου και του Συμβουλίου, της 23ης Δεκεμβρίου 2020, σχετικά με τη θέσπιση ορισμένων μεταβατικών διατάξεων για τη στήριξη από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και από το Ευρωπαϊκό Γεωργικό Ταμείο Εγγυήσεων (ΕΓΤΕ) τα έτη 2021 και 2022 και για την τροποποίηση των κανονισμών (ΕΕ) αριθ. 1305/2013, (ΕΕ) αριθ. 1306/2013 και (ΕΕ) αριθ. 1307/2013 όσον αφορά τους πόρους και την εφαρμογή τους τα έτη 2021 και 2022 και του κανονισμού (ΕΕ) αριθ. 1308/2013 όσον αφορά τους πόρους και την κατανομή αυτής της στήριξης τα έτη 2021 και 2022 (ΕΕ L 437 της 28.12.2020, σ. 1).